CELEX: 62011TN0508
Language: fi
Date: 2011-09-27 00:00:00
Title: Asia T-508/11: Kanne 27.9.2011 — LTTE v. neuvosto

26.11.2011   
            
            
               FI
            
            
               Euroopan unionin virallinen lehti
            
            
               C 347/39
            
         Kanne 27.9.2011 — LTTE v. neuvosto
   (Asia T-508/11)
   2011/C 347/70
   Oikeudenkäyntikieli: englanti
   
      Asianosaiset
   
   
      Kantaja: Liberation Tigers of Tamil Eelam (LTTE) (Herning, Tanska) (edustaja: asianajaja V. Koppe)
   
      Vastaaja: Euroopan unionin neuvosto
   
      Vaatimukset
   
   
               —
            
            
               Neuvoston täytäntöönpanoasetus (EU) N:o 687/2011 (1), joka on annettu 18.7.2011, on kumottava siltä osin kuin se koskee LTTE:tä ja on todettava, että neuvoston asetusta (EY) N:o 2580/2001 (2) ei sovelleta LTTE:hen
            
         
               —
            
            
               toissijaisesti on toteutettava vähemmän rajoittava toimenpide kuin se, että kantaja pidetään edelleen niiden henkilöiden, ryhmien ja yhteisöjen luettelossa, joihin asetusta (EY) N:o 2580/2001 sovelletaan, ja
            
         
               —
            
            
               kantajan oikeudenkäyntikulut korkoineen on määrättävä korvattaviksi.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen.
   
               1)
            
            
               Ensimmäinen kanneperuste, joka perustuu siihen, että
               
                           —
                        
                        
                           neuvoston täytäntöönpanoasetus (EU) N:o 687/2011 on mitätön siltä osin kuin se koskee LTTE:tä ja/tai neuvoston asetus (EY) N:o 2580/2001 ei ole sovellettavissa, koska humanitaarisen oikeuden sääntöjä ei ole otettu huomioon.
                        
                     
         
               2)
            
            
               Toinen kanneperuste, joka perustuu siihen, että
               
                           —
                        
                        
                           neuvoston täytäntöönpanoasetus (EU) N:o 687/2011 on mitätön siltä osin kuin se koskee LTTE:tä, koska kantajaa ei voida luokitella neuvoston yhteisen kannan 2001/931/YUTP 1 artiklan 3 kohdassa määritellyksi terroristijärjestöksi.
                        
                     
         
               3)
            
            
               Kolmas kanneperuste, joka perustuu siihen, että
               
                           —
                        
                        
                           neuvoston täytäntöönpanoasetus (EU) N:o 687/2011 on mitätön siltä osin kuin se koskee LTTE:tä, koska sellaista toimivaltaisen viranomaisen päätöstä, jota neuvoston yhteisen kannan 2001/931/YUTP 1 artiklan 4 kohdassa edellytetään, ei ole tehty.
                        
                     
         
               4)
            
            
               Neljäs kanneperuste, joka perustuu siihen, että
               
                           —
                        
                        
                           neuvoston täytäntöönpanoasetus (EU) N:o 687/2011 on mitätön siltä osin kuin se koskee LTTE:tä, koska neuvosto ei ole tehnyt neuvoston yhteisen kannan 2001/931/YUTP 1 artiklan 6 kohdassa edellytettyä tarkistusta.
                        
                     
         
               5)
            
            
               Viides kanneperuste, joka perustuu siihen, että
               
                           —
                        
                        
                           neuvoston täytäntöönpanoasetus (EU) N:o 687/2011 on mitätön siltä osin kuin se koskee LTTE:tä, koska päätös ei ole suhteellisuus- ja toissijaisuusperiaatteiden vaatimusten mukainen.
                        
                     
         
               6)
            
            
               Kuudes kanneperuste, joka perustuu siihen, että
               
                           —
                        
                        
                           neuvoston täytäntöönpanoasetus (EU) N:o 687/2011 on mitätön siltä osin kuin se koskee LTTE:tä, koska päätös ei ole SEUT 296 artiklassa asetetun perusteluvelvollisuuden mukainen.
                        
                     
         
               7)
            
            
               Seitsemäs kanneperuste, joka perustuu siihen, että
               
                           —
                        
                        
                           neuvoston täytäntöönpanoasetus (EU) N:o 687/2011 on mitätön siltä osin kuin se koskee LTTE:tä, koska sillä loukataan kantajan puolustautumisoikeuksia ja kantajan oikeutta tehokkaaseen oikeussuojaan.
                        
                     
         
      (1)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi annetun asetuksen (EY) N:o 2580/2001 2 artiklan 3 kohdan täytäntöönpanosta sekä täytäntöönpanoasetusten (EU) N:o 610/2010 ja (EU) N:o 83/2011 kumoamisesta 18.7.2011 annettu neuvoston täytäntöönpanoasetus (EU) N:o 687/2011 (EUVL L 188, s. 2).
   
      (2)  Tiettyihin henkilöihin ja yhteisöihin kohdistuvista erityisistä rajoittavista toimenpiteistä terrorismin torjumiseksi 27.12.2001 annettu neuvoston asetus (EY) N:o 2580/2001 (EYVL L 344, s. 70).